Andamani e Nikobari

Andamani e Nikobari (Bengali: আন্দামান ও নিকোবর দ্বীপপুঞ্জ, Tamil: அந்தமான் நிகோபார் தீவுகள், Hindi: अंडमान और निकोबार द्वीप, Malayalam: ആന്തമാന്‍ നിക്കോബാര്‍ ദ്വീപുകള്‍, Telugu: అండమాన్ నికోబార్ దీవులు, Angle: Andaman and Nicobar Islands) esas un ek l'ok union-teritorii di India. La du insulari situesas en l'Indian Oceano en la sudo di Gulfo di Bengal.

Andamani e Nikobari separesas da la dekesma latitudo. Andamani jacas super e Nikobari sub ol. Strategiale l'insuli esas multe importanta por India. La teritorio havas marala frontieri kun Indonezia, distanta 165 kilometri sude. Myanmar distas 280 km nord-este, e Tailando distas 650 km sud-este.

Geografio
La teritorio okupas  km² e konsistas ek 853 insuli, de qui 31 permanante habitata. Lua teritorio extensas de latitudi 6°N til 14°N, e longitudi 92°E til 94°E. La du insul-grupi separesas per tale nomizita "10-Grada kanalo", larja de 150 kilometri (93 milii). Arkipelago Andamani kovras  km², kontre ke Nikobari kovras  km². La maxim alta monto dil arkipelago esas Saddle Peak, kun 737 metri di altitudo en norda Andamani. Barren Island, che Maro di Andamani, esas la sola aktiva volkano dil teritorio.

L'insuli kovresas per manglieri e kokosieri, od arbusti e dispersa vejetantaro en sua litori. Existas 12 tipi di foresti en la teritorio. Norda insuli en Andamani kovresas per densa foresti tropikala.

Kategorio:Stati e teritorii di India